cyanic-selkie/wikianc huggingface dataset:
ირლანდიური ტერიერი
მსუბუქი, თავისუფალი სირბილი და სხეულის ლამაზი ნაკვთები ირლანდიურ ტერიერს ამ ჯგუფის ერთ-ერთ ყველაზე ელეგანტურ წევრად აქცევს. შინაურებთან ალერსიანი და გულღია "ირლანდიელი" ნამდვილი ტერორისტია თავისი თანამოძმეების მიმართ - ის თავს არ არიდებს ჩხუბს, თუნდაც მოწინააღმდეგე მასზე ძლიერი იყოს: ძაღლის საყელოო და თასმის გარეშე მხოლოდ ძალიან კარგად გაწვრთნილი ირლანდიური ტერიერის გასეირნება შეიძლება. ის კარგად უძლებს სიცივეს და ქალაქის პირობებს ადვილად ეგუება. ბალანს განსაკუთრებული მოვლა სჭირდება, კარგი მოდარაჯეა. სჭირდება დამატებითი ფიზიკური დატვირთვა. ირლანდიურ ტერიერს აქვს მცირე ზომის და ზომიერად სქელი V-ს ფორმის ყურები, გრძელი, მასიური და ძლიერი ყბები, მაღლა აწეული კუდი, უხეში, მავთულისებრი, ბალანი, სწორი, დაკუნთული ფეხები. მცირე, მოხდენილ წვერს განსაკუთრებული მოვლა სჭირდება.
რესურსები ინტერნეტში
კატეგორია:ტერიერები კატეგორია:ირლანდიური წარმოშობის ძაღლის ჯიშები
ოირათთა სახანო
300px|მინი|მონღოლური სახელმწიფოები XIV-XVII საუკუნეებში ოირათთა სახანო — ოიარათების ფეოდალური სახელმწიფო XVII-XVIII საუკუნეები. ხშირად მოიხსენიებენ ჯუნგარიის სახანოს სახელით. ოირათთა სახანო შეიქმნა XVII საუკუნის 30-იან წლებში, როცა ერთ-ერთმა სამთავროს გამგებელმა ხარა-ხულამ და მისმა ვაჟმა ბათურ-ხუნთაიჯმა ოირათთა წვრილი სამთავროები ერთიან სამთავროდ გააერთიანეს. ბათურ-ხუნთაიჯის დროს ოირათთა სახანოს საშინაო მდგომარება განმტკიცდა. 1640 წელს ჯუნგარიაში შედგა მონღოლთა, ყალუმხთა და ოირათთა ყველა სამფლობელოს ხანების, მთავრების და ლამაისტურ რელიიგის წარმომადგენელთა ყრილობა, რომელმაც დაამტკიცა ე. წ. მონღოლ-ოირთთა კანონები. ამ კანონების მიზანი იყო მთელი ძალების გაერთიანება გარეშე საფრთხის წინააღმდეგ საბრძოლველად და ფეოდალთა ბატონობის განმტკიცება. ოირათთა სახანოს სავაჭრო ურთიერთობა ჰქონდა რუსეთთან. ბათურ-ხუნთაიჯის მემკვიდრეები — გალდანი (1671-1697 წლებში), ცევან-რაბდანი (1697-1727 წლებში), ხელს უწყობდნენ მიწათმოქმედებისა და სარეწების განვითარებას. XVII საუკუნის დამლევს მკვეთრად გამწვავადა ორიათთა სახანოს ურთიერთობა მანჯურის იმპერიასთან. გალდან-ცერენის გარდაცვალების შემდეგ დაიწყო ხანგრძლივი ფეოდალური შინაომები, რის შედეგად დასუსტდა ოირათთა სახანო. ამით ისარგებლეს ჩინეთის მანჯურთა მთავრობამ და სამჯერ (1755, 1756, და 1757 წლებში) გაგზავნა დიდძალი ჯარი ჯუნგარიაში და 1757-1758 წლებში სასტიკად ჩაახშო ამურსანას აჯანყება, რის შემდეგაც ორითთა სახანო გაუქმდა.
ლიტერატურა
კატეგორია:ჩინეთის ისტორია
Sweetest Thing
„Sweetest Thing“ — ირლანდიური როკ-ჯგუფ U2-ს სიმღერა და სინგლი. იგი შეტანილია კომპილაციურ ალბომში The Best of 1980–1990, რომელიც გამოვიდა 1998 წელს. მანამდე მისი ორიგინალური ვერსია შეტანილი იყო სინგლში „Where the Streets Have No Name“.
შექმნა
არსებობს ინფორმაცია, რომ ბონომ სიმღერა მიუძღვნა თავის მეუღლე ელი ჰიუსონს, როდესაც სურდა ბოდიშის მოხდა იმის გამო, რომ The Joshua Tree-ს სესიების პერიოდში, ალის დაბადების დღეზე სტუდიაში იჯდა. ელისონის თხოვნით, სინგლის კომერციული შემოსავალი ირიცხებოდა მის მიერ შერჩეულ ფონდში, Chernobyl Children's Project International.
სიმღერები
უკანა გარეკანზე მესამე სიმღერა მითითებულია, როგორც უბრალოდ An Cat Dubh.
სქოლიო
კატეგორია:1987 წლის სიმღერები კატეგორია:1998 წლის სინგლები კატეგორია:U2-ს სიმღერები
ვარშავის უნივერსიტეტის აღმოსავლეთმცოდნეობის ფაკულტეტი
2008 წლამდე ოფიციალური სახელწოდება "ვარშავის უნივერსიტეტის ორიენტალისტიკის ფაკულტეტი" იყო
ისტორია
ფაკულტეტი დაფუძნებულ იქნა 1932 წელს. პირველი რექტორი იყო სტანისლავ სხაერი. 1933 წელს სტუდენტებს ოთხი სპეციალობის არჩევა შეეძლოთ: ეგვიპტოლოგია, ინდოლოგია, სინოლოგია და თურქოლოგია. 1952 წელს სპეციალურ მიმართულებებს დაემატა აფრიკანისტიკის, ასიროლოგიის, სემიტოლოგიის კათედრები. 1975 წელს ოფიციალურად ფორმდება სპეციალიზაციები შემდეგი მიმართულებების მიხედვით:
დღესდღეობით ვარშავის უნივერსიტეტის აღმოსავლეთმცოდნეობის ფაკულტეტი თავის რიგებში აერთიანებს 130 თანამშრომელს, ხოლო სტუდენტების რიცხვი 1200 კაცს აღემატება.
რესურსები ინტერნეტში
კატეგორია:პოლონეთის უმაღლესი სასწავლებლები კატეგორია:აღმოსავლეთმცოდნეობის სკოლები
მიხეილ ზანდუკელი (ფიზიოთერაპევტი)
მიხეილ ოთარის ძე ზანდუკელი (დ. 1 მაისი, 1881, სოფ. არანისი, დუშეთის მაზრა, — გ. 22 ნოემბერი, 1950, თბილისი) — ქართველი ფიზიოთერაპევტი და კურორტოლოგი. საქართველოს წითელი ჯვრის საზოგადოების ერთ-ერთი დამფუძნებელი და საკურორტო საქმის ერთ-ერთი პირველი ორგანიზატორი იყო საქართველოში.
ბიოგრაფია
დაამთავრა მოსკოვის უნივერსიტეტის სამედიცინო ფაკულტეტი 1909 წელს. 1907 წელს პირველმა წამოაყენა წინადადება მოსკოვში ქართველთა საზოგადოების დაარსების შესახებ და იყო ამ საზოგადოების გამგეობის წევრი და თავმჯდომარის (ა. სუმბათაშვილი) მოადგილე, მოსკოვში ქართული საღამოების მოწყობის ერთ-ერთი ინიციატორი, განაგებდა და უსასყიდლოდ ემსახურებოდა ქართული საზოგადოების მიერ მოსკოვში მოწყობილ ლაზარეთს. 1912 მისი ინიციატივით მოსკოვში დაარსდა საექიმო შრომის სამედიცინო ბიურო, რომლის თავმჯდომარე თვითონ იყო.
1918 წლიდან მოღვაწეობდა საქართველოში. დიდი საექიმო დახმარება გაუწია ქ. გორის მოსახლეობას 1920 წლის მიწისძვრის დროს. ზანდუკელის ხელმძღვანელობით გაიხსნა სანატორიუმები ბორჯომსა და აბასთუმანში, თბილისში (გოგირდის წყლითა და ტალახით სამკურნალო), თბილისის ბალნეოლოგიური კურორტი (1937, იყო მისი პირველი დირექტორი). ზანდუკელმა დააარსა და ხელმძღვანელობდა თბილისის ფიზიოთერაპიული მეთოდებით მკურნალობის ინსტიტუტს (1926–1941). მეორე მსოფლიო ომის დროს განაგებდა ამ ინსტიტუტის ბაზაზე გახსნილ საევაკუაციო ჰოსპიტალს, 1946–1950 წლებში კი — თბილისის ფიზიოთერაპიულ საავადმყოფოს. ზანდუკელი საქართველოს ფიზიოთერაპევტთა საზოგადოების ერთ-ერთი დამაარსებელი და თავმჯდომარე იყო (1938–1950). მისი სამეცნიერო შრომები ეხება ძირითადად ფიზიოთერაპიული მეთოდებით მკურნალობის საკითხებს. მიღებული აქვს სახელმწიფო ჯილდოები. მიხეილ ზანდუკელის ძმა ნიკოლოზი, საქართველოს არმიის კაპიტანი, დაიღუპა წითელ არმიასთან ბრძოლაში 1921 წელს.
კრისტიან VI
კრისტიან VI (Christian 6., Christian VI; დ. 30 ნოემბერი, 1699 — გ. 6 აგვისტო, 1746) — ოლდენბურგების დინასტიის წარმომადგენელი. დანიისა და ნორვეგიის მეფე ფრედერიკ IV-ისა და დედოფალ ლუიზა მეკლენბურგ-გიუსტროველის ვაჟი. დანიისა და ნორვეგიის მეფე 1730-46 წლებში. იგი იყო თავისი დინასტიის პირველი მეფე, რომელიც არცერთ ომში არ ჩაბმულა. მისი დევიზი იყო „ღმერთისა და ხალხისათვის“.
ადრეული წლები
კრისტიანი დაიბადა 1699 წლის 30 ნოემბერს კოპენჰაგენში. იგი იყო დანიისა და ნორვეგიის მეფე ფრედერიკ IV-ისა და მისი პირველი ცოლის, დედოფალ ლუიზა მეკლენბურგ-გიუსტროველის უფროსი ვაჟი და ტახტის მემკვიდრე. მას სახელი პაპის, განსვენებული მეფე კრისტიან V-ის პატივსაცემად დაარქვეს. 1706 წლიდან მან დანიურის სწავლა დაიწყო, მაგრამ გერმანული ყოველდღიური სალაპარაკო და საწერი ენა იყო მისთვის. მან თავის მამა-პაპაზე გაცილებით უკეთესი განათლება მიიღო. როგორც კრონპრინცს, მამამისმა მას ნება დართო ევროპაში სამოგზაუროდ წასულიყო და თავისი საცოლე თავად აერჩია. მოგზაურობისას მან თავისი არჩევანი საქსონიისა და პოლონეთის დედოფალ კრისტიანა ებერჰარდინა ბრანდენბურგ-ბაიროითელის სეფექალ სოფია მაგდალენა ბრანდენბურგ-კულმბახელზე შეაჩერა, რომელსაც იგი პრეცჩის სასახლეში შეხვდა.
სოფია მაგდალენა ჰოენცოლერნთა ძლევამოსილი დინასტიის წარმომადგენელი იყო, რომლებიც პრუსიასა და ბრანდენბურგს განაგებდნენ, რის გამოც კრისტიანს კარგი მზითვის იმედიც უნდა ჰქონოდა. სოფია მაგდალენას მამა ახალგაზრდა გარდაეცვალა და მას ცამეტი ძმა დარჩა, რის გამოც თავად იგი დანიის პრინცზე ქორწინებას შეუძლებლად თვლიდა, მაგრამ მეფე ფრედერიკმა თავის ვაჟს ამ ქორწინებაზე თანხმობა მისცა. ამრიგად, 1721 წლის 7 აგვისტოს, საქსონიაში შედგა კრისტიანისა და სოფია მაგდალენას ქორწინება. ამავე წელს გარდაიცვალა კრისტიანის დედა, დედოფალი ლუიზა, რის გამოც რამდენიმე თვეში მეფე ფრედერიკი მეორედ დაქორწინდა ანა სოფია რევენტლოვზე. კრისტიანი, რომელიც დედასთან ძალიან ახლოს იყო, გაანაწყენა მამის ამ ქმედებამ, თუმცა იგი იმდენად მორცხვი იყო, რომ ამის გაპროტესტება ვერ გაბედა.
მეფობა
მინი|მარცხნივ|კრისტიან VI-ისა და სოფია მაგდალენას დანია-ნორვეგიის მეფე-დედოფლად კორონაცია, 1731 წელი 1730 წელს მეფე ფრედერიკ IV გარდაიცვალა და ტახტზე კრისტიან VI ავიდა. მასზე ყოველთვის დიდი გავლენა ჰქონდა მის ცოლს, დედოფალსა და მის ბიძაშვილს. კრისტიანმა განაახლა დიდი ხნის მივიწყებული დანია-ინგლისის ალიანსი და ამის გასამყარებლად მან თავისი ვაჟი, პრინცი ფრედერიკი დიდი ბრიტანეთის, ირლანდიისა და ჰანოვერის მეფე ჯორჯ II-ის ნაბოლარა ასულ ლუიზა ბრიტანელზე დააქორწინა. დაახლოებით 1740 წელს, მისი ბიძაშვილი ერნესტ კრისტიანი საფრანგეთში გადასახლდა, რის გამოც მას მეფეზე გავლენა აღარ ჰქონდა.
1731 წელს შედგა კრისტიან VI-ისა და სოფია მაგდალენას მეფე-დედოფლად კურთხევა. 1733 წელს ბედნიერი სამეფო წყვილი ნორვეგიაში გაემგზავრა, სადაც ისინი ტრონჰეიმს ეწვივნენ.
1733 წელს, კრისტიანმა გამოსცა ახალი კანონი, რომლის მიხედვითაც გლეხები ვალდებულნი ხდებოდნენ ადგილობრივ არმიაში გაწევრიანებულიყვნენ, თუმცა მეფემ იმაზეც იზრუნა, რომ გლეხები მიწას არ მოსწყვეტოდნენ და მისი დამუშავება გაეგრძელებინათ. მოგვიანებით, 1788 წელს, მისი შვილიშვილის მეფობის დროს ეს კანონი გაუქმდა.
მეფე კრისტიანის ძლიერი რელიგიური რწმენა მის პოლიტიკაზეც ახდენდა გავლენას. იგი მეტად მშვიდობის მოყვარე, მშვიდი და უბრალო მეფე იყო. მეფე აქტიურად მფარველობდა პოეზიას და 1739-41 წლებში ახალი რეფორმაც გაატარა, რომლის მიხედვითაც ჩამოყალიბდა საჯარო სკოლების სისტემა.
კრისტიანის საგარეო პოლიტიკა მშვიდობიანი იყო, რა დროსაც დანია-ნორვეგია ყოველთვის მკაცრ ნეიტრალიტეტში რჩებოდა. მან წაახალისა სავაჭრო და კომერციული საქმიანობები. დაფუძნდა ახალი კომპანიები და ბანკები. იგი გეგმავდა თავისი ასულის, ლუიზას შვედეთის ტახტის მემკვიდრეზე დაქორწინებას, რითაც შექმნიდა დიდ ჩრდილოურ ალიანსს, სადაც ჩრ. ევროპის ყველა სახელმწიფო ჩაებმებოდა, მაგრამ ამაოდ. 1743 წელს, დანიელთა მოსისხლე მტერი, ადოლფ ფრედერიკ ჰოლშტაინ-გოტორპელი შვედეთის მეფედ აირჩიეს და კრისტიანის ეს ოცნებაც სამუდამოდ დასამარდა.
სან ილდეფონსოს ხელშეკრულება
მინი|მარცხნივ|დანიის სამეფო ოჯახი 1744 წელს: ცენტრში მეფე კრისტიან VI და დედოფალი [[სოფია მაგდალენა ბრანდენბურგ-კულმბახელი|სოფია მაგდალენა, მარცხენა კუთხეში კრონპრინცი ფრედერიკი, ხოლო მარჯვენა კუთხეში მისი ცოლი, კრონპრინცესა ლუიზა ბრიტანელი არიან გამოსახულნი.]] 1742 წელს, დანია-ნორვეგიასა და ესპანეთს შორის გაფორმდა მეგობრობის, ვაჭრობისა და მშვიდობის სან ილდეფონსოს ხელშეკრულება. ამ ხელშეკრულებამ განსაზღვრა ორ სახელმწიფოს შორის კომერციული ურთიერთობები. ხელშეკრულებას ხელი 1742 წლის 18 ივლისს, ლა გრანხა დე სან ილდეფონსოში მოაწერეს ესპანეთის მეფე ფილიპე V-ის ელჩმა ხოსე დელ კამპილომ და დანია-ნორვეგიის მეფე კრისტიან VI-ის ელჩმა ფრედერიკ ლუდვიგ დენელმა. ეს უფრო მეტად სავაჭრო ხელშეკრულება იყო, რომლის მიხედვითაც დანიაში ესპანური, ხოლო ესპანეთში დანიური საქონლის იმპორტიორები გადასახადებისაგან თავისუფლდებოდნენ. ეს ხელშეკრულება 1753 წელს გაუქმდა.
გარდაცვალება
თავისი ახალგაზრდობიდან მოყოლებული, კრისტიან VI ქრონიკული ავადმყოფობით იყო დაავადებული. 1746 წლის 6 აგვისტოს, მისი და სოფია მაგდალენას ვერცხლის ქორწინების თარიღის შესრულებამდე ზუსტად ერთი დღით ადრე, მეფე კრისტიან VI 46 წლის ასაკში გარდაიცვალა. იგი დაკრძალეს როსკილეს კათედრალში. მის აკლდამაზე, მისი ქვრივის ბრძანებით ცნობილი მოქანდაკეს ნამუშევარი დადგეს.
მის შემდეგ ტახტზე მისი ვაჟი ფრედერიკ V ავიდა, რომელიც 1766 წელს კრისტიან VII-მ ჩაანაცვლა, რომელსაც კრისტიან VI-გან მემკვიდრეობით და უფრო გართულებულად გადაეცა ფიზიკურ-ფსიქოლოგიური დაავადებები.
ლიტერატურა
კატეგორია:დაბადებული 30 ნოემბერი კატეგორია:დაბადებული 1699 კატეგორია:გარდაცვლილი 6 აგვისტო კატეგორია:გარდაცვლილი 1746 კატეგორია:ოლდენბურგები კატეგორია:დანიის მეფეები კატეგორია:ნორვეგიის მეფეები
ხულკანის რაიონი (ხაუხა)
ხულკანის რაიონი (Distrito de Julcán) — რაიონი პერუში, ხუნინის რეგიონის ხაუხის პროვინციაში. მდებარეობს ზღვის დონიდან 3 460 მეტრზე. 2007 წლის მონაცემებით, მოსახლეობა 814 ადამიანს შეადგენდა, სიმჭიდროვე 33 ადამიანი კმ²-ზე. ფართობი 24.78 კმ²-ია.
გიორგი გედევანიშვილის ქუჩა
გიორგი გედევანიშვილის ქუჩა — ქუჩა თბილისში,  ჩუღურეთის რაიონში (ელია); ფშავის ქუჩიდან რკინიგზამდე. წარმოიქმნა XX საუკუნის II ნახევარში. გიორგი გედევანიშვილის სახელი დაერქვა 1960-იან წლებში. აქვს 1 ჩიხი.
ლიტერატურა
გედევანიშვილი
ხულკანის რაიონი (ხაუხა)
რესურსები ინტერნეტში
კატეგორია:ხუნინის რეგიონის რაიონები კატეგორია:ხაუხის პროვინციის რაიონები
The Age of Plastic
The Age of Plastic — ბრიტანული ახალი ტალღის დუეტ The Buggles-ის სადებიუტო სტუდიური ალბომი. იგი გამოვიდა 1980 წელს. მასში შეტანილი სიმღერები დუეტმა 1977-1979 წლებში ჩაწერა. ალბომის (და ჯგუფის) ყველა ცნობილი და წარმატებული სიმღერაა „Video Killed the Radio Star“.
სიმღერების სია
ყველა სიმღერის პროდიუსერი და შემსრულებელი - The Buggles.
სქოლიო
კატეგორია:1980 წლის სადებიუტო ალბომები კატეგორია:Island Records-ის ალბომები კატეგორია:The Buggles-ის ალბომები კატეგორია:ალბომები ტრევორ ჰორნის პროდიუსერობით კატეგორია:კონცეპტუალური ალბომები
ფანქარი
ფანქარი — ინსტრუმენტი, რომელიც წარმოადგენს სამაგრს, რომელშიც მოთავსებულია ნახშირი, გრაფიტი ან მშრალი საღებავი. გამოიყენება საწერად, სახატავად და ხაზვისთვის.
დღეს პოპულარული ფანქრის პირველი სახე გაჩნდა XIV საუკუნეში. მიუხედავად იმისა, რომ მანამდე არსებობდა სპეციალურ სამაგრზე დამაგრებული მასალა (ძირითადად, ვერცხლის ან ტყვიის), XIV საუკუნეში გაჩნდა თიხის მსგავსი შავი ფიქალი. გრაფიტული ფანქრები გაჩნდა XVI საუკუნეში. ხის ფანქარი პირველად ნახსენებია 1683 წლის ერთ-ერთ დოკუმენტში. 1719 წელს გერმანიაში, ნიურნბერგთან დაიწყო გრაფიტული ფანქრების გამოშვება.
რესურსები ინტერნეტში
კატეგორია:ფანქრები კატეგორია:სახატავი მასალები კატეგორია:საკანცელარიო საქონელი კატეგორია:საწერი ინსტრუმენტები
შაპადან-დუ-სეუ
შაპადან-დუ-სეუ (Chapadão do Céu) — მუნიციპალიტეტი ბრაზილიაში, გოიასის შტატში; მდებარეობს ზღვის დონიდან 840 მეტრზე. მიეკუთვნება გოიასის შტატის სამხრეთ მეზორეგიონს. შედის ეკონომიკურ-სტატისტიკურ მიკრორეგიონ სუდესტი-დი-გოიასის შემადგენლობაში.
2010 წლის მონაცემებით, მოსახლეობა 7 001 ადამიანს შეადგენდა, მოსახლეობის სიმჭიდროვე 3.2 კმ²-ზე. ფართობი 2 185 კმ²-ია.
რესურსები ინტერნეტში
კატეგორია:გოიასის შტატის მუნიციპალიტეტები
სპორტი არაბთა გაერთიანებულ საამიროებში
სპორტი არაბთა გაერთიანებულ საამიროებში ქვეყნის ფართო მასების მიერ არის მიღებული. არაბთა გაერთიანებული საამიროებში ყველაზე პოპულარული სპორტის სახეობა ფეხბურთია. ქვეყნის ღირშესანიშნავ მიღწევებს შორის არის: კლუბ ალ აინ-ის მიერ მოგებული AFC ჩემპიონთა ლიგა; აგრეთვე აღნიშნული ლიგა მეორე ადგილზე 2005 წელს დაასრულეს. არაბთა გაერთიანებულმა საამიროებმა უეფას მსოფლიო თასზე პირველად, და ჯერჯერობით უკანასკნელად, 1990 წელს იასპარეზეს; ამ შედეგით საამიროები გახდა მეოთხე ქვეყანა შუა-აღმოსავლეთიდან, ეგვიპტის (კვალიფიკაცია მიიღო იტალიისთვის 1934 წელს), ქუვეითის (კვალიფიკაცია მიიღო ესპანეთისთვის 1982 წელს) და ერაყის (კვალიფიკაციით მიიღო მექსიკისთვის 1986 წელს) შემდეგ, რომელმაც მსოფლიოს თასზე მიიღი მონაწილეობა.
ფეხბურთი
არაბთა გაერთიანებულ საამიროებში ყველაზე პოპულარული სპორტის სახეობა არის ფეხბურთი. არაბეთის გაერთიანებული საამიროების ფეხბურთის ასოციაცია პირველად 1971 წელს შეიქმნა და ამის შემდეგ დროსა და ძალისხმევას არ იშურებს თამაშის პოპულარიზაციისთვის, ახალგაზრდული პროგრამების ორგანიზებისთვის, და არა მხოლოდ მისი მოთამაშეების, არამედ ოფიციალური პირების და მწვრთნელების შესაძლებლობების გაუმჯობესებისთვის. არაბთა გაერთიანებული საამიროების ეროვნულმა ნაკრებმა მონაწილეობა მიიღო 1990 წელს ეგვიპტეში ჩატარებულ ფიფას მსოფლიო თასში. 1982 წელს ქუვეითისა და ალჟირის, ხოლო 1986 წელს ერაყისა და ალჟირის შემდეგ, ეს იყო ზედიზედ მესამე მსოფლიო ჩემპიონატი, რომელშიც მონაწილეობას 2 არაბული ნაცია იღებდა.
არაბთა გაერთიანებული საამიროების ნაკრებმა 2005 წლის კირინას თასი: გუნდმა იაპონიასთან ანგარიშით 1:0 გამარჯვების შემდეგ, ტიტული პერუსთან გაიზიარა.
კრიკეტი
კრიკეტი მეორე ყველაზე პოპულარული სპორტია არაბთა გაერთიანებულ საამიროებში, უმეტესწილად სამხრეთ აზიის ქვეყნებიდან გადმოსახლებული მოსახლეობის გამო. ქვეყანაში ბევრი კრიკეტის მოედანია, თუმც მათგან ყველაზე პოპულარულებია: შარჯაჰ კრიკეტის სოციაციის სტადიონი, შეიხ ზაედის სტადიონი, ალ ჯაზირა მუჰამედ ბინ ზაედის სტადიონი, აჯმან ოვალისა და დუბაის საერთაშორისო კრიკეტის სტადიონი. დუბაიში მდებარეობს სპორტის მმართველი ორგანო საერთაშორისო კრიკეტის საბჭო.
საამიეროების ეროვნულმა კრიკეტის ნაკრებმა წარსულში რამდენიმე დიდ ტურნირში მიიღო მონაწილეობა; მათ შორის არის 1996 წლისა და უახლესი, 2015 წლის მსოფლიო თასები. საამოროებმა თავადვე უმასპინძლეს 2014 წლის 19-წლამდელთა კრიკეტის მსოფლიო თასს. მიუხედავად იმისა რომ ქვეყნის ნაკრებში ძირითადად უცხოელი ემიგრანტები შედიან, ქვეყანამ მაინც მოახერხა და მრავალი ნიჭიერი მოთამაშე აღზარდა; მაგალითად, მათ შორის არიან: სულთან ზარავანი და მუმაჰამ თაქირი. კრიკეტში ჩადებული ინვესტიციების გათვალისწინებით, ქვეყანაში სპორტის ეს სახეობა პოპულარობით მალევე გადაუსწრებს ფეხბურთს.
ჯიუ ჯიცუ
არაბთა გაერთიანებული საამიროები, კონკრეტულად აბუ დაბი (ბრაზილიური) ჯიუ ჯიცუს გობალური ცენტრია და ქვეყნის სპორტის სახეობებს შორის ერთ-ერთ წამყვან ადგილს იკავებს. ქვეყანაში სპორტის გავრცელების სისწრაფე ფენომენალური იყო და დღევანდელი მდგომარეობით მისი პოპულარობა გაუმჯობესდა კიდეც; სპორტის ამ სახეობაზე განსაკუთრებით არაბთა გაერთიანებული საამიროების ჯიუ ჯიცუს ფედერაცია ზრუნავს.
ქვეყანაში ხშირად იმართება როგორც ადგილობრივი, ისე საერთაშორისო მასშტაბის შეჯიბრებები, რაც მას ამ ნაზი ხელოვნების მხრივ ერთ-ერთ საუკეთესო ქვეყანად ხდის.
საერთაშორისო და საშინაო ტურნირების კულმინაცია ყოველ სეზონზე მთავრდება „აბუ-დაბის მსოფლიო პრო ყოველწლიური“ ღონისძიებით, რომელიც ღია ტურნირია და მონაწილეობის მიღება შეუძლია არა მხოლოდ რეგიონალური ტურნირების გამარჯვებულებს, არამედ ყველას, ვისაც მონაწილეობა სურს.
კალათბურთო
ქვეყანამ უმასპინძლა 2014 წლის 17-წლამდელთა მსოფლიო ჩემპიონატს; ამით იგი გახდა პირველი აზიის ქვეყანა რომელმაც მსოფლიო საკალათბურთო ჩემპიონატს უმასპინძლა.
სქოლიო
კატეგორია:სპორტი არაბთა გაერთიანებულ საამიროებში
ჩანაგჩი (მრავალმნიშვნელოვანი)
ჩანაგჩი შეიძლება აღნიშნავდეს:
ზუნდაგის საწნახელი
საწნახელი ძაღლაურის ქედის ბოლო მონაკვეთის კლდოვან ქანშია ნაკვეთი. იგი საკმაოდ კარგადაა შემონახული. აბაზანის შიდა ზომებია: სიგრძე ­2,07 მ, სიგანე თავთან დასავლეთით­ — 1 მ, საპირისპირო მხარეს აღმოსავლეთით — ­95 სმ. სიღრმე უკანა კედელთან 95 სმ, წინა კედელთან — 45 სმ. საწნახელი ტკბილის სადინარისაკენ აღმოსავლეთით შედარებით ვიწროა და ეს კანონზომიერიცაა. ძირი ტკბილის სადინარისაკენ — 10 სმ­-ზეა დახრილი. სადინარი ხვრელი წრიული ფორმისაა და ისარნის შიგნით კედლიდან 5­7 სმ-­ით წინაა წაწეული და ღარისებრი შვერილით ბოლოვდება. მისი დიამეტრი 10 სმ­ია. ისარნა განთავსებულია საწნახელის გაგრძელებაზე აღმოსავლეთით. მისი ზომებია: სიგრძე - ­80 სმ, სიგანე მარცხენა მხარეს (დასავლეთით) 35 სმ, შუა ნაწილში — 55 სმ და ბოლოს ­— 50 სმ. სიღრმე — ­90 სმ. საწნახელის უკანა კედლის დასავლეთ მონაკვეთში ძირიდან 70 სმ­-ზე დატანილია ოთხკუთხა ფორმის (20X15X25სმ) ფოსო. იგი ჭაჭის საქაჩავი ძელისთავისათვის უნდა ყოფილიყო განკუთვნილი. საწნახელში საწვიმარი წყლების ჩადინების თავიდან აცილების მიზნით ჩრდილოეთით მთელ სიგრძეზე და ნაწილობრივ აღმოსავლეთით კლდეშივე ამოუკვეთიათ ღარი. ძირში კლდეშივე გაუჭრიათ 95 სმ სიგრძის საფეხური. იგი საწნახელში ყურძნის ჩაყრის გაიოლების მიზნით ჩანს გამოყენებული. დასავლეთ და უკიდურეს სამხრეთ ნაწილში არის ასევე კლდეში ნაკვეთი წრიული ფორმის ფოსოები. ისინი ,როგორც ჩანს, სახეხი საშუალებების შენახვისათვის უნდა ყოფილიყო გამოყენებული.
ლიტერატურა
კატეგორია:ქედის მუნიციპალიტეტის არქეოლოგიური ძეგლები
პუერტო-მორალი
პუერტო-მორალი (Puerto Moral) — მუნიციპალიტეტი ესპანეთში, შედის ანდალუსიის ავტონომიური გაერთიანების უელვის პროვინციის სიერა-დე-უელვის კომარკის შემადგენლობაში. ფართობი — 20 კმ². მოსახლეობა — 278 კაცი (2020 წ.).
სქოლიო
კატეგორია:უელვის მუნიციპალიტეტები
ფიქრია ზანდუკელი
ფიქრია ზურაბის ასული ზანდუკელი (დ. 9 აპრილი, 1933, თბილისი, — გ. 3 ნოემბერი, 2005, იქვე) — ქართველი ფილოლოგი, ფოლკლორისტი. ფილოლოგიის მეცნიერებათა დოქტორი (1995).
დაამთავრა თბილისის სახელმწიფო უნივერსიტეტის ფილოლოგიის ფაკულტეტი (1956). მუშაობდა იქვე, იყო ფოლკლორისტიკის განყოფილების წამყვანი მეცნიერი-თანამშრომელი. იკვლევდა საბავშვო ფოლკლორის, საწესჩვეულებო პოეზიის, ხალხური პროზის, მხატვრული ოსტატობის, ფოლკლორული ჟანრების თავისებურებებს რეგიონების მიხედვით და ფოლკლორისტიკის სხვა საკითხებს. ძირითადი ნაშრომები: „ფოლკლორი და ქართველი საბავშვო მწერლები“ (1974), „ქართული საბავშვო ფოლკლორის საკითხები“ (1977), „წერილები საბავშვო ფოლკლორზე“ (1980), „მხატვრული ოსტატობის საკითხები ქართულ ფოლკლორში“ (1985), „ქართული ფოლკლორის მოკლედ ანოტირებული ბიბლიოგრაფია (1829–1901)“ (წგ. 1, 1973, ე. ვირსალაძესა და მ. გოგიჩაიშვილთან ერთად) და სხვ. 1988 წელს „ქართული ხალხური პოეზიის“ თორმეტტომეულის მომზადებისათვის მიენიჭა საქართველოს სახელმწიფო პრემია (სხვებთან ერთად).
ლიტერატურა
კატეგორია:დაბადებული 9 აპრილი კატეგორია:დაბადებული 1933 კატეგორია:თბილისში დაბადებულები კატეგორია:გარდაცვლილი 3 ნოემბერი კატეგორია:გარდაცვლილი 2005 კატეგორია:ქართველი ფილოლოგები კატეგორია:ქართველი ფოლკლორისტები კატეგორია:თბილისის სახელმწიფო უნივერსიტეტის კურსდამთავრებულები კატეგორია:საქართველოს სახელმწიფო პრემიის ლაურეატები
ენლილ-კუდური-უსური
რესურსები ინტერნეტში
კატეგორია:ასურეთის მეფეები
შრი-ლანკის პარლამენტი
შრო-ლანკის პარლამენტი (ශ්රී ලංකා පාර්ලිමේන්තුව) — შრი-ლანკის დემოკრატიული სოციალისტური რესპუბლიკის უმაღლესი საკანონმდებლო ორგანო.
ისტორია
ცეილონის (შრი-ლანკის) უმაღლესი საკანონმდებლო ორგანოს ისტორია სათავეს იღებს 1833 წლის 13 მარტიდან, როდესაც კოლბრუკ-კემერონის კომისიის რეკომენდაციით ცეილონის გუბერნატორთან დააარსდა ცეილონის აღმასრულებელი საბჭო და ცეილონის საკანონმდებლო საბჭო. ორივე საბჭო თავდაპირველად ასრულებდა გუბერნატორის სათათბირო ორგანოს ფუნქციას (რომელსაც შეეძლო მათი რეკომენდაცია არ მიეღო) და მის შემადგენლობაშ შედიოდნენ მხოლოდ კოლონიალური ადმინისტრაციის ბრიტანელი თანამდებობის პირები, მაგრამ შემდგომში ადგილობრივი ხელისუფლების წარმომადგენლების შეყვანაც დაიწყეს. საკანონმდებლო საბჭოში თავდაპირველად შედიოდა 16 არჩეული წევრი, მოგვიანებით მათი რიცხვი გაფართოვდა 49-მდე, მაგრამ ხმის მიცემის უფლება ყველა მათგანს არ ჰქონდა.
1931 წელს ძველი საკანონმდებლო საბჭო დაიშალა და შეიცვალა უფრო გავლენიანი ცეილონის სახელმწიფო საბჭოს მიერ. ეს უკანასკნელი კი უკვე 101 ადამიანის შემადგენლობით იყო, რომელიც საყოველთაო არჩევნების გზით მოხვდნენ მის რიგებში, რაც გათვალისწინებული იყო დონომორის კონსტიტუციით.
მეორე მსოფლიო ომში ბრიტანეთის იმპერიის მონაწილეობის ფონზე და ცეილონის, როგორც რეგიონში მისი წარმომადგენლის მთავარი როლის გამო, ცეილონის ეროვნული კონგრესის პარტია 1942 წლისდან ცდილობს ბრიტანეთის ხელისუფლებასთან განიხილოს ცეილონისათვის დამოუკიდებლობის მინიჭების საკითხი. 1944 წლიდან ეს საკითხები, ცეილონისთვის კონსტიტუციის შემუშავებასთან ერთად, განიხილეს კომისიამ, რომელსაც ლორდი სოლსბერი ხელმძღვანელობდა. კომისიის სხდომები დასრულდა ბრიტანული მოდელის მიხედვით ორპალატიანი პარლამენტის დაარსებით. პირველ პალატას ეწოდა წარმომადგენელთა პალატა და მისი შემადგენლობა 101 კაცით განისაზღვრა და ირჩევდნენ საყოველთაო არჩევნების საფუძველზე, ხოლო მეორე პალატას ეწოდა სენატი, რომლის წევრთა რაოდენობაც იყო 30, რომელის ნახევარს ირჩევდნენ წარმომადგენელთა პალატის დეპუტატები, ხოლო მეორე ნაწილს გენერალ-გუბერნატორი. პარლამენტის მუშაობა ამ ფორმით 1948 წლის 4 თებერვლიდან, ბრიტანეთის თანამეგობრობის ფარგლებში ცეილონის დამოუკიდებლობის მიღებიდან ქვეყანაში რესპუბლიკური მმართველობის დაწყებამდე გაგრძელდა.
სენატი დაიშალა 1971 წლის 2 ოქტომბერს და პარლამენტი ერთპალატიან მოდელს დაუბრუნდა. 1972 წლის 22 მარტს მიღებული შრი-ლანკის რესპუბლიკის ახალი კონსტიტუციით კი წარმომადგენელთა პალატას ეწოდა ეროვნული სახელმწიფო ასამბლეა, სადაც ირჩევდნენ 168 დეპუტატს. საბოლოოდ, 1977 წლის კონსტიტუციის მიღების შემდეგ, რომელმაც გააფართოვა შრი-ლანკის პრეზიდენტის უფლებამოსილებები, ასამბლეა გადაკეთდა შრი-ლანკის პარლამენტად.
შრი-ლანკის პარლამენტის საკანონმდებლო ხელისუფლების სიმბოლო XX საუკუნის შუა ხანებიდან არის საპარლამენტო კვერთხი, რომელიც დიდი ბრიტანეთის თემთა პალატამ აჩუქა ცეილონის წარმომადგენელთა პალატას. საპარლამენტო კვერთხის მასაა 13 კგ და სიგრძე 122 სმ.
ლიტერატურა
კატეგორია:შრი-ლანკის პოლიტიკა
პასაჟენი (პარაიბა)
პასაჟენი (Passagem) — მუნიციპალიტეტი ბრაზილიაში, პარაიბის შტატში; მდებარეობს ზღვის დონიდან 300 მეტრზე. მიეკუთვნება სერტან-პარაიბის მეზორეგიონს. შედის ეკონომიკურ-სტატისტიკურ მიკრორეგიონ პატუსის შემადგენლობაში.
2010 წლის მონაცემებით, მოსახლეობა 2 233 ადამიანს შეადგენდა, მოსახლეობის სიმჭიდროვე 19.96 კმ²-ზე. ფართობი 111 876 კმ²-ია.
რესურსები ინტერნეტში
კატეგორია:პარაიბის შტატის მუნიციპალიტეტები
ლეილა დე ლიმა
ალტ=ლეილა დე ლიმა|მინი|ლეილა დე ლიმა ლეილა ნორმა ეულალია ხოსეფა მაგისტრადო დე ლიმა (დ. 27 აგვისტო 1959) — ფილიპინელი პოლიტიკოსი, უფლებადამცველი და იურისტი. ფილიპინების კონგრესში სენატორის მოვალეობის შემსრულებელი (2016 წლის 30 ივნისიდან). მანამდე მას ეკავა იუსტიციის დეპარტამენტის მდივნის (2010-2015) და ადამიანის უფლებათა კომისიის თავმჯდომარის (2008-2010) თანამდებობები. ლიბერალური პარტიის წევრი (2015 წლიდან). მან დატოვა იუსტიციის მინისტრის პოსტი, რათა კენჭი ეყარა ფილიპინების სენატში 2016 წლის 9 მაისს. შედეგად, მან ფილიპინების სენატის მე -17 მოწვევის სენატში თორმეტი ადგილიდან ერთი დაიკავა.
ადრეული წლები
მარცხნივ|მინი|პრეზიდენტი [[როდრიგო დუტერტე და სენატორი ლეილა დე ლიმა]] ლეილა დე ლიმა არის ფილიპინების საარჩევნო კომისიის ( COMELEC ) ყოფილი კომისრის ვისენტე დე ლიმასა და ნორმა მაგისტრადოს უფროსი ქალიშვილი. მისი დეიდის, ჯული დე ლიმას მეუღლე   ფილიპინების კომუნისტური პარტიის დამფუძნებელი ხოსე მარია სისონია. ლეილა დე ლიმა იგი დაიბადა და გაიზარდა სამხრეთ კამარინესის პროვინციის ქალაქ ირიგაში.1980 წელს დაამთავრა დე ლა სალის უნივერსიტეტი ისტორიის ბაკალავრის ხარისხით. 1985 წელს მიიღო სამართლის ბაკალავრის ხარისხი (სალუტატორიანი) სან ბედას სამართლის კოლეჯში. 1985 წელს  ფილიპინების ადვოკატთა გამოცდებზე მე -8 ადგილი დაიკავა 86.26% -იანი შეფასებით.
ლეილა დე ლიმამ იურიდიული საქმიანობა დაიწყო ისაგანი კრუსის უმაღლესი სასამართლოს მოსამართლის თანაშემწის პოზიციაზე 1986-1989 წლებში. 1989 წელს საადვოკატო ბიუროში მუშაობდა უმცროს იურისტად. ამავე თანამდებობაზე მუშაობა განაგრძი საადვოკატო ბიუროში „იარდელეზა“ 1991-1993 წლებში.
დაპატიმრება
ალტ=ლეილა დე ლიმას დაპატიმრების ორდერი|მინი|ლეილა დე ლიმას დაპატიმრების ორდერი 2016 წლის დეკემბერში ლიმას მხარდაჭერა გამოუცხადეს საერთაშორისო უფლებადამცველებმა და ჟურნალისტებმა მის წინააღმდეგ განხორციელებული პოლიტიკური რეპრესიების მიუხედავად,  ფილიპინების პრეზიდენტ როდრიგო დუტერტეს ნარკოპოლიტიკის (ნარკოტიკებთან ომის) გაკრიტიკების გამო, 2017 წლის 17 თებერვალს ადგილობრივმა სასამართლომ ლიმას ბრალი წაუყენა. 23 თებერვალს, მუნტინლუპას სასამართლომ  გამოსცა ლეილა დე ლიმას  დაპატიმრების ორდერი, სავარაუდოდ, ნარკოვაჭრობის შესახებ კანონის დარღვევისათვის.
დე ლიმა დაადანაშაულეს, თითქოსდა იყენებდა   ფილიპინების იუსტიციის მინისტრის თანამდებობას ნარკოტიკებით ვაჭობის საქმიანობასთან  დაკავშირებული კვალის დაფარვაში. ის მეორე დილას დააპატიმრეს.
2017 წლის 16 მარტს ევროპარლამენტმა დაგმო  მკვლელობების ტალღა ფილიპინებზე (ე.წ. არამართლზომიერი მკვლელობები) და მოითხოვა დე ლიმას ციხიდან გათავისუფლება. პარლამენტმა სერიოზული შეშფოთება გამოთქვა იმის გამო, რომ ბრალდებები, რომლითაც სენატორი დე ლიმა დააპატიმრეს, თითქმის მთლიანად ყალბ ჩვენებებზე  იყო აგებული. Amnesty International მიიჩნევს, რომ სენატორი დე ლიმა არის "სინდისის პატიმარი". მიუხედავად პატიმრობისა, ლიმა კვლავ  პრეზიდენტ დუტერტეს პოლიტიკის მოწინააღმდგეა. ის რჩება ფილიპინების სენატისა და ფილიპინების ლიბერალური პარტიის წევრად.
სქოლიო
კატეგორია:აზიელი პოლიტიკოსი ქალები კატეგორია:ფილიპინელი პოლიტიკოსები
მიონი
მიონი — სამეცნიერო-კვლევითი ინსტიტუტი ჩამოყალიბდა 1973 წელს ნახევარგამტარული ხელსაწყოების ფიზიკურ სამეცნიერულ-კვლევითი ინსტიტუტის, თბილისის საკონსტრუქტორო ბიუროსთან და მასთან არსებული საცდელი ქარხნის ბაზაზე, რომლებიც, თავის მხრივ შეიქმნა 1965 წელს.
ნახევარგამტარული ხელსაწყოების ფიზიკურ სამეცნიერულ-კვლევითი ინსტიტუტის დირექტორები: პროფესორი ი. მირცხულავა (1965—71), ვ. ჭიჭინაძე (1971–73) კვლევითი სამუშაოების ძირითადი მიმართულებები იყო ახალი ნახევარგამტარული მასალებისა და სტრუქტურების შესწავლა; მყარ სხეულებში, განსაკუთრებით ნახევარგამტარებში, ახალი ფიზიკური მოვლენების და პროცესების გამოკვლევა მიკროელექტრონიკის პერსპექტიული ხელსაწყოების შესაქმნელად. 1973 წლიდან ,,მიონის“ დირექტორები იყვნენ ვ. ჭიჭინაძე (1973–74), მ. კლემენტიევი (1974–77), საინჟინრო აკადემიის წევრი რ. ჩიქოვანი (1977-84), ნ. კახიშვილი (1984-87). ინსტიტუტში შესრულებული სამუშაოებიდან მნიშვნელოვანია ინტეგრალური სქემების სერიის დამუშავება, სპეციალური დანიშნულების ნახევარგამტარული ხელსაწყოების მიღება, A3B5 შენაერთებში ჰეტეროსტრუქტურების საფუძველზე სინათლის გამომსხივებელი ოპტიკურ-ელექტრონული ხელსაწყოების დამუშავება ინფორმაციის ვიზუალური ასახვისათვის, ინტეგრალური სქემების ავტომატიზებული პროექტირების სისტემის დამუშავება, საყოფაცხოვრებო ხასიათის ელექტრონული ხელსაწყოების შექმნა და სხვა. ყველაფერი ეს დანერგილია „მიონის“ ქარხანაში. „მიონში“ დამზადებული ნაკეთობების მნიშვნელოვანი ნაწილი იგზავნებოდა საექსპორტოდ. წარმოების განვითარებასთან დაკავშირებით საქართველო სხვადასხვა რაიონებში (თელავი, წალკა, სოფელი ავრალო, ახმეტა) შეიქმნა ფილიალები. 1987 წელს „მიონის“ ბაზაზე (თავის ქარხნიანად) შეიქმნა სამეცნიერო-საწარმოო გაერთიანება „მიონი“ (გენ. დირექტორი ნ. კახიშვილი), რომელიც 1997 წელს გადაკეთდა სამეცნიერო-სახაზინო საწარმო „მიონად“, ამავე წელს „მიონს“ გამოეყო თბილისის ელექტრონული ტექნოლოგიების ინსტიტუტი. 1999 წელს თვით „მიონის“ ბაზაზე შეიქმნა ,,პეგასი“ და სამეცნიერო საწარმო „მიონი“, რომლებიც გაერთიანებული არიან სამეთვალყურეო საბჭოში.
ლიტერატურა
კატეგორია:თბილისის განათლების ცენტრები
ალესანდრო სკიენონი
ალესანდრო სკიენონი (Alessandro Schienoni დ. 26 ნოემბერი, 1902 — გ. 11 თებერვალი, 1969) — იტალიელი ფეხბურთელი. თამაშობდა მცველის პოზიციაზე.
რესურსები ინტერნეტში
კატეგორია:იტალიელი ფეხბურთელები კატეგორია:დაბადებული 26 ნოემბერი კატეგორია:დაბადებული 1902 კატეგორია:გარდაცვლილი 11 თებერვალი კატეგორია:გარდაცვლილი 1969
სატირი
thumb|300px|„ნიმფები და სატირი“ — მხატვარ [[ადოლფ ვილიამ ბუგროს ნახატი (1873).]]
სატირები (σάτυροι, მხ. რ. ) — ბერძნულ მითოლოგიაში ტყის ღვთაებები, ნაყოფიერების დემონები, მხიარული თხისფეხებიანი არსებები, რომლებიც საბერძნეთის კუნძულებზე სახლობდნენ. სატირი ზარმაცი და თავაშვებულია, ის დროს ატარებს სმასა და ნიმფებზე ნადირობაში.
სქოლიო
კატეგორია:ბერძნული ღვთაებები კატეგორია:ტყის სულები კატეგორია:მითური არსებები
გეზათის ქუჩა
გეზათის ქუჩა — ქუჩა თბილისში, ისნის რაიონში (საბარგოს დასახლება); ყვარლის ქუჩიდან კონსტანტინე ამირაჯიბის ქუჩამდე. წარმოიქმნა XX საუკუნის 1950-იან წლებში.
როსალ-დე-ლა-ფრონტერა
როსალ-დე-ლა-ფრონტერა (Rosal de la Frontera) — მუნიციპალიტეტი ესპანეთში, შედის ანდალუსიის ავტონომიური გაერთიანების უელვის პროვინციის სიერა-დე-უელვის კომარკის შემადგენლობაში. ფართობი — 210 კმ². მოსახლეობა — 1697 კაცი (2020 წ.).
Repeat - The Best of Jethro Tull - Vol II
Repeat - The Best of Jethro Tull - Vol II — ბრიტანული პროგრესული როკ-ჯგუფ ჯეთრო ტალის კომპილაციური ალბომი, გამოცემული 1977 წელს. მასში შეტანილია 1969-1975 წლებში ჯგუფის მიერ ჩაწერილი სიმღერები. ალბომი გამოსცა ლეიბლმა Chrysalis Records. ეს არის M.U. – The Best of Jethro Tull-ის გაგრძელება.
ალბომში, გარდა სხვა სიმღერებისა, შეტანილია მანამდე გამოუცემელი „Glory Row“.
სქოლიო
კატეგორია:ჯეთრო ტალის კომპილაციური ალბომები კატეგორია:1977 წლის კომპილაციური ალბომები კატეგორია:Chrysalis Records-ის კომპილაციური ალბომები
ლეონორ-ორდონიესის რაიონი
ლეონორ-ორდონიესის რაიონი (Distrito de Leonor Ordóñez) — რაიონი პერუში, ხუნინის რეგიონის ხაუხის პროვინციაში. მდებარეობს ზღვის დონიდან 3 325 მეტრზე. 2007 წლის მონაცემებით, მოსახლეობა 1 833 ადამიანს შეადგენდა, სიმჭიდროვე 90 ადამიანი კმ²-ზე. ფართობი 20.34 კმ²-ია.
რესურსები ინტერნეტში
კატეგორია:ხუნინის რეგიონის რაიონები კატეგორია:ხაუხის პროვინციის რაიონები
დოვერლანდია
დოვერლანდია (Doverlândia) — მუნიციპალიტეტი ბრაზილიაში, გოიასის შტატში; მდებარეობს ზღვის დონიდან 509 მეტრზე. მიეკუთვნება გოიასის შტატის სამხრეთ მეზორეგიონს. შედის ეკონომიკურ-სტატისტიკურ მიკრორეგიონ სუდესტი-დი-გოიასის შემადგენლობაში.
როდრიგო (კასტილიის გრაფი)
როდრიგო (Rodrigo; გ. 4 ოქტომბერი, 873) — კასტილიის პირველი გრაფი (850–873)  და ალავის პირველი გრაფი (867/868–870). რეკონკისტის აქტიური მონაწილე და ასტურიის მეფეების ორდონიო I-ისა და ალფონსო III-ის საიმედო ვასალი. მის დროს დაიწყო კასტილიის საგრაფოს გაფართოება მავრების ტერიტორიების ხარჯზე.
ლიტერატურა
კატეგორია:კასტილიის გრაფები კატეგორია:პიროვნებები გაურკვეველი დაბადების თარიღით კატეგორია:გარდაცვლილი  4 ოქტომბერი კატეგორია:გარდაცვლილი 873 კატეგორია:რეკონკისტა
ანიტა ეკბერგი
კერსტინ ანიტა მარიანე ეკბერგი (Kerstin Anita Marianne Ekberg; დ. 29 სექტემბერი, 1931, მალმე — გ. 11 იანვარი, 2015, როკა-დი-პაპა) — შვედი მსახიობი, მოდელი და სექს-სიმბოლო. ძირითადად მოღვაწეობდა იტალიაში. სახელი გაითქვა სილვიას როლის შესრულებით ფედერიკო ფელინის ფილმში „ტკბილი ცხოვრება“ (1960).
გარდაიცვალა 2015 წლის 11 იანვარს, რომის გარეუბან როკა-დი-პაპაში, 83 წლის ასაკში.
სქოლიო
კატეგორია:შვედი მსახიობები კატეგორია:დაბადებული 29 სექტემბერი კატეგორია:დაბადებული 1931 კატეგორია:გარდაცვლილი 11 იანვარი კატეგორია:გარდაცვლილი 2015
თბილისის ტუბერკულოზისა და ფილტვის დაავადებათა ეროვნული ცენტრი
თბილისის ტუბერკულოზისა და ფილტვის დაავადებათა ეროვნული ცენტრი — (სააქციო საზოგადოება) ფთიზიატრიისა და პულმონოლოგიის დარგის მოთავე დაწესებულება, რომელიც შეიქმნა ხუთი ტუბსაწინააღმდეგო დაწესებულების გაერთიანების შედეგად. 1930 წელს თბილისში ი. აბაკელიას თაოსნობით დაარსდა ტუბერკულოზის სამეცნიერო-კვლევითი ინსტიტუტი. 1990 წელს ინსტიტუტს ეწოდა ფთიზიატრიისა და პულმონოლოგიის სამეცნიერო-კვლევითი ინსტიტუტი, ხოლო 2000 წლიდან მიიღო დღევანდელი სტატუსი. სხვადასხვა დროს ინსტიტუტს ხელმძღვანელობდნენ: ი. აბაკელია, ა. უშვერიძე გ. ინასარიძე, ო. ბათიაშვილი, ნ. გოგებაშვილი, 1995 წლიდან კი გ. ხეჩინაშვილი (2000 წლიდან კი სამეთვალყურეო საბჭოს თავმჯდომარე).
1936 წელს ინსტიტუტი დაბა აბასთუმანში გადაიტანეს. 1949 წლიდან ისევ თბილისში დაბრუნდა. ინსტიტუტის სამეცნიერო კვლევის ძირითადი მიმართულებები იყო ტუბერკულოზის პათოგენეზის მრავალფეროვანი ასპექტი, ეპიდემიოლოგია, დაავადების ადრეული გამოვლენის, დიაგნოსტიკისა და მკურნალობის ახალი მეთოდების ძიება. 1995 წლიდან საქართველოში ინერგება ტუბერკოლოზთან ბრძოლის სახელმწიფო პროგრამა, რომელსაც საფუძვლად დაედო ჯანდაცვის მსოფლიო ორგანიზაციის, ტუბერკულოზთან და ფილტვის დაავადებასთან ბრძოლის საერთაშორისო კავშირის რეკომენდაციები და ამ დაავადებასთან ბრძოლის საერთაშორისო სტრატეგია. ტუბერკულოზის კონტროლის ცენტრის განყოფილება სახელმწიფო პროგრამის კორდინაციას ახდენს ქვეყნის მაშტაბით, ხელმძღვანელობს ეპიდემიოლოგიური ზედამხედველობის სამსახურით, მეთოდურ დახმარებას უწევს სპეციალიზებულ ქსელს, მონაწილეობს პროფილური სამსახურის დაგეგმარებასა და განვითარებაში. ცენტრის ძირითადი სამეცნიერო მიმართულებები: ტუბერკულოზის კლინიკური და მოლეკულური ეპიდემიოლოგია, სპეციალური პრეპარატებისადმი მდგრადი ფორმების გავრცელების შესწავლა საქართველოს და კავკასიის რეგიონში, ტუბერკულოზისა და შიდსის პრობლემები, მულტირეზისტენტული ფორმების ქირურგიული მკურნალობა, ფილტვის სპეციფიკურ დაავადებების იმუნოლოგია.
ლიტერატურა
კატეგორია:თბილისი
ელ-კახასის ეროვნული პარკი
ელ-კახასის ეროვნული პარკი ან კახასის ეროვნული პარკი (Parque Nacional El Cajas) ― ეროვნული პარკი ეკვადორში. მდებარეობს ასუაის პროვინციის დედაქალაქ კუენკიდან 30-კმ-ით დასავლეთით. პარკის ფართობი 285.44 კმ²-ია. მდებარეობს ზღვის დონიდან 3100-4450 მეტრის სიმაღლეზე. ხასიათდება პარამოსის ეკოსისტემით. ეროვნულ პარკად 1996 წლის 5 ნოემბერს გამოცხადდა.
ეტიმოლოგია
სახელწოდება Cajasკიჩუას ენიდან მომდინარებს. Cassa „თოვლიანი მთებისკენ გამავალ კარიბჭეს“ ნიშნავს, ხოლო Caxa ცივს ნიშნავს. ზოგიერთი ვერსიით, პარკის სახელწოდება ესპანური სიტყვიდან cajas (ყუთები) წარმოდგება.
სქოლიო
კატეგორია:IUCN კატეგორია II კატეგორია:ეკვადორის ეროვნული პარკები კატეგორია:1996 წელს დაარსებული დაცული ტერიტორიები კატეგორია:რამსარის ძეგლები ეკვადორში კატეგორია:ასუაის პროვინციის გეოგრაფია კატეგორია:ასუაის პროვინციის ღირსშესანიშნაობები
ვდნხ-ის მთავარი შესასვლელის თაღი
ვდნხ-ის მთავარი შესასვლელის თაღი (Арка Главного входа на ВДНХ) — მეტროსადგურ ვდნხ-ს მთავარი შესასვლელი, მდებარეობს მშვიდობის პროსპექტის მხარეს. თაღი შენდებოდა 1951-1954 წლებში.
ისტორია
მთავარი შესასვლელის თაღი შენდებოდა 1951-1954 წლებში ომის შემდგომი პერიოდის საგამოფენო რეკონსტრუქციის დროს. იგი პრაქტიკულად ტრიუმფალური თაღია, რომელიც სიმბოლურად დაკავშირებულია მეორე მსოფლიო ომში საბჭოთა სოციალისტური რესპუბლიკების კავშირის გამარჯვებასთან. პროექტის ავტორი გახდა რუსი მხატვარი, არქიტექტორი ინოკენტი დმიტირს ძე მელჩაკოვი. მთავარი შესასვლელის თაღი აგებულია ამპირის სტილში. შედგება ექვსი წყვილი კოლონისაგან, რომლებიც ანტაბლემენტით სრულდება და იხსნება პერსპექტიული ვდნხ-ის ცენტრალური ხეივნისაკენ, რომლის მეორე საპირისპირო მხარეს დგას ვდნხ-ის მთავარი საგამოფენო პავილიონი. სვეტები მორთულია ბარელიეფებით რომელზეც გამოსახულია სოფლის მეურნეობის პროფესიების წარმომადგენლები (მოქანდაკე - გიორგი მოტოვილოვი). ცენტრალური სვეტების ფრიზზე გამოსახულია საბჭოთა კავშირის გერბი დროშებით გარშემორტყმული, თაღის სტრუქტურა ბოლოვდება კომპოზიციით „ტრაქტორისტი და კოლმეურნე“ (მოქანდაკე - სერგეი ორლოვი), რომელიც ოქროსფერი ნივთიერებითაა დაფარული. ქანდაკება სიმბოლურად გამოხატავს მრეწველობასა და სოფლის მეურნეობას. მასში გამოსახულ ადამიანებს თავს მაღლა უჭირავთ თავთავების კონა. ქანდაკება ჩამოსხმულია ბეტონისაგან. ქანდაკების ჩათვლით თაღის სიმაღლე შეადგენს 32 მეტრს.
ამჟამად მიმდინარეობს თაღის რესტავრაცია, რომლის დასრულებაც იგეგმება 2018 წლის მაისში. მთავარი შესასვლელი თაღი არის ვდნხ-ის ერთ-ერთი ყველაზე ცნობილი ნაგებობა და გახდა გამოფენის სიმბოლო, რომელიც გამოსახულია მის ოფიციალურ ლოგოზე.
სქოლიო
კატეგორია:მოსკოვის კულტურული მემკვიდრეობის ფედერალური ობიექტები
კარუსელი (ტელესერიალი)
კარუსელი (Carrossel) — ბრაზილიური ტელესერიალი. გადაღებულია 2012—2013 წლებში ტელეკომპანია SBT-ს მიერ. ეთერში გადის დღემდე.
სქოლიო
კატეგორია:ბრაზილიური ტელესერიალები
ბერნარდ შარტრელი
ბერნარდ შარტრელი (ლათ. Bernardus Carnotensis / Carnutensis; ფრ. Bernard de Chartres. დ. დაახლოებით 1070-1080 — გ. 1124 წლის შემდეგ) — მეთორმეტე საუკუნის ფრანგი ფილოსოფოსი, ნეოპლატონიკოსი, სქოლასტიკოსი, შარტრის ფილოსოფიური სკოლის წარმომადგენელი.
ბიოგრაფია
მისი დაბადების დრო და ადგილი უცნობია. მიჩნეული იყო, რომ წარმომავლობით იყო ბრეტანიდან და ჰყავდა უფროსი ძმა ტიერი შარტრელი, თუმცა სამეცნიერო წრეებში ეს ინფორმაცია საკამათოა. შარტრის სკოლის ჩანაწერებიდან ირკვევა, რომ სკოლის მაგისტრი იყო 1114 წლიდან, ხოლო კანცლერი — 1119 – 1124 წლებში.
შემოქმედება
ბერნარდ შარტრელს ეკუთვნის „კოსმოგრაფია“ (შემორჩენილია ნაწყვეტებად), რომელიც იყოფა ორ ნაწილად: „მეგაკოსმოსი“ (ლათ. “Megacosmus”) და „მიკროკოსმოსი“ (“Microcosmus”). ბერნარდის თეორიას საფუძვლად უდევს ნეოპლატონური სამი საწყისი : ღმერთი, გონება (ნუსი) და სამყაროს სული. გონება ღმერთისგან იბადება, თავისი სუბსტანციით მისი თანაარსია და თავის თავში შეიცავს იდეებს, გვარებს, სახეებსა და ინდივიდუმებს, პირველ ნიმუშებად რომ გვევლინებიან. ღვთაებრივი გონებიდან ერთგვარი ემანაციის გზით, დასაბამს იღებს სამყაროს სული, რომელიც ღვთაებრივ იდეასთან წილნაყარია და დროთა დინებაში ურღვევი წესრიგის თანახმად ქმნის ყველაფერს. სამყაროს არასრულქმნილებასა და ბოროტების მიზეზი მატერიაა."ბერნარდ შარტრელის ყველაზე ცნობილი ფრაზაა:""'ჩვენ ვგავართ გიგანტთა მხრებზე შემომსხდარ ქონდრისკაცებს; ვხედავთ მათზე მეტს და უფრო შორს არა იმიტომ, რომ უფრო მახვილი მზერა გვაქვს, არა იმიტომ, რომ მათზე უფრო მაღლები ვართ, არამედ იმიტომ, რომ ამ ბუმბერაზებმა აგვწიეს და აღგვამაღლეს საკუთარი სიდიადით'."
კომენტარები პლატონის „ტიმეოსზე“
პოლ ედვარდ დუტონმა აჩვენა, რომ პლატონის „ტიმეოსზე“ დართული კომენტარები, რომელიც ანონიმურად იყო მიჩნეული, ეკუთვნის ბერნარდ შარტრელს.
სქოლიო
კატეგორია:ფრანგი ფილოსოფოსები კატეგორია:ნეოპლატონიზმი
ნინურტა-აპალ-ეკური
ნინურტა-აპალ-ეკური — ასურეთის მეფე შუა ასურული პერიოდის დროს. ნინურტა-აპალ-ეკური სამეფო ტახტზე ენლილ-კუდური-უსურის შემდეგ ავიდა, მისი მმართველობა დაიწყო ძვ. წ. 1182 წელს და დასრულდა ძვ. წ. 1180 წელს, მის შემდეგ ასურეთის სამეფო ტახტზე აშურ-დან I ავიდა.
რესურსები ინტერნეტში
კატეგორია:ასურეთის მეფეები
კარუსელი
მინი
კარუსელი (carrousel, carosello) — გასართობი ატრაქციონი. წარმოადგენს მბრუნავ პლატფორმას, რომელზეც მოთავსებულია დასაჯდომები. დასაჯდომები ძირითადად წარმოდგენილია ხისგან დამზადებული ცხენებისა თუ სხვა ცხოველების სახით, რომლებიც დამაგრებულია და ტრიალისას ზევით და ქვევით იწევა. ამით, მუსიკის თანხლებით, ხდება ჯირითის იმიტირება.
რესურსები ინტერნეტში
კატეგორია:კარუსელები
ნინიკო ჩხეიძე
ნინიკო (ნინო) ჩხეიძე (დ. 19 მარტი, 1919 — გ. 2 ივლისი, 2018, თბილისი) — ქართველი თეატრისა და კინოს მსახიობი, საქართველოს სსრ სახალხო არტისტი (1990), ღირსების ორდენის კავალერი (2000).
ბიოგრაფია
ნინიკო ჩხეიძე დაიბადა 1919 წლის 19 მარტს. დაამთავრა თბილისის სახელმწიფო უნივერსიტეტის ფილოლოგიის ფაკულტეტი. 1943 წლიდან კოტე მარჯანიშვილის სახელობის სახელმწიფო თეატრის მსახიობია. იგი განსაკუთრებულად კარგად ასრულებდა ეპიზოდურ როლებს. მას ნათამაშები აქ 150-ამდე როლი, აქედან ყველაზე ცნობილია: „ეზოში ავი ძაღლია“, „რომეო და ჯულიეტა“, „კაცია-ადამიანი?!?!“, „ბუტიაობა“, და სხვა. მას ნათამაშები აქვს ისეთ ფილმებშიც როგორებიცაა: „მაგდანას ლურჯა“, „დათა თუთაშხია“, „მე ვხედავ მზეს“ და სხვა. 1998 წელს დაწერა ბიოგრაფიული წიგნი — „უშანგი“, რომელიც მის ძმას უშანგი ჩხეიძეს მიუძღვნა. 1990 წელს მიიღო საქართველოს სსრ სახალხო არტისტის წოდება, 2000 წელს კი ღირსების ორდენი.
გარდაიცვალა 2018 წლის 2 ივლისს თბილისში, 99 წლის ასაკში. დაკრძალულია დიდუბის მწერალთა და საზოგადო მოღვაწეთა პანთეონში.
რესურსები ინტერნეტში
კატეგორია:დაბადებული 19 მარტი კატეგორია:დაბადებული 1919 კატეგორია:გარდაცვლილი 2 ივლისი კატეგორია:გარდაცვლილი 2018 კატეგორია:ქართველი მსახიობები კატეგორია:საქართველოს ღირსების ორდენის კავალრები კატეგორია:საქართველოს სსრ-ის სახალხო არტისტები კატეგორია:თბილისის სახელმწიფო უნივერსიტეტის კურსდამთავრებულები კატეგორია:დიდუბის პანთეონში დაკრძალულები
პატუსი
პატუსი (Patos) — მუნიციპალიტეტი ბრაზილიაში, პარაიბის შტატში; მდებარეობს ზღვის დონიდან 242 მეტრზე. მიეკუთვნება სერტან-პარაიბის მეზორეგიონს. შედის ეკონომიკურ-სტატისტიკურ მიკრორეგიონ პატუსის შემადგენლობაში.
2010 წლის მონაცემებით, მოსახლეობა 100 674 ადამიანს შეადგენდა, მოსახლეობის სიმჭიდროვე 212.82 კმ²-ზე. ფართობი 473 056 კმ²-ია.
სანტა-ანა-ლა-რეალი
სანტა-ანა-ლა-რეალი (Santa Ana la Real) — მუნიციპალიტეტი ესპანეთში, შედის ანდალუსიის ავტონომიური გაერთიანების უელვის პროვინციის სიერა-დე-უელვის კომარკის შემადგენლობაში. ფართობი — 27 კმ². მოსახლეობა — 475 კაცი (2020 წ.).
პატუსი
რესურსები ინტერნეტში
კატეგორია:პარაიბის შტატის მუნიციპალიტეტები
სანტა-ანა-ლა-რეალი
სქოლიო
კატეგორია:უელვის მუნიციპალიტეტები
გელათის ქუჩა
ლიტერატურა
კატეგორია: ისნის რაიონის ქუჩები
ზედა ჩხუტუნეთის მარანი
ზედა ჩხუტუნეთის მარანი — არქეოლოგიური ძეგლი, მდებარეობს აჭარის ავტონომიურ რესპუბლიკაში, ხელვაჩაურის მუნიციპალიტეტის სოფელ ზედა ჩხუტუნეთში.
ნაგებობა თავის დროზე ფერდობის ჩაჭრის ხარჯზეა შექმნილი. ამიტომ ნაგებობის სამი კედელი ჩანს მხოლოდ. ჩრდილოეთი კედელი მიწაშია მოქცეული, რომელშიც კარია გამოჭრილი. წინა საფასადე კედლის სიგრძე­ 3,9 მ-­ია. სიმაღლე მიწის ზემოთ­ — 3 მ. ნაგებობის შიდა ზომებია: სიგრძე — 3 მ, სიგანე­2,2 მ. სიმაღლე თაღოვანი გადახურვის დასაწყისიდან იატაკამდე — ­2,5 მ. თაღის კეხამდე კი —­ 3 მ. ინტერიერში კედლების წყობაში გამოყენებულია მოზრდილი კვადრები თუ გვერდებჩამოსწორებული ქვები. კედლის სისქე 65-­70 სმ. შენობაში შესასვლელი კარების თავსართი ქვის სიგრძე — 1,2 მ-­ია. სიგანე — 35 სმ. სიმაღლე —­ 40 სმ. ნაგებობას შიგნით დასავლეთის კედელში დატანებულია საკმაოდ დიდი ზომის თახჩა. მისი ზომებია: სიღრმე ­- 50 სმ. სიგანე ­— 55 სმ, სიმაღლე ­— 60 სმ.
ლიტერატურა
კატეგორია:ხელვაჩაურის მუნიციპალიტეტის არქეოლოგიური ძეგლები
ურო (მცენარე)
ურო (Andropógon) — მარცვლოვანთა ოჯახის მრავალწლოვანი ბალახების 3 გვარი: Andropogon (150 სახეობა),  Bothriochloa (25 სახეობა)  და Dichan thium  (15 სახეობა). სამივე უმეტესად გავრცელებულია ორივე ნახევარსფეროს ტროპიკებსა და სუბტროპიკებში.
პირველი ორი — ორსავე ნახევარსფეროში, მესამე — აღმოსავლეთ ნახევარსფეროში. საქართველოში ბუნებრივად იზრდება Bothriochloa-ს 2 სახეობა: ჩვეულებრივი ურო (Bothriochloa ischaemum, სინონიმი Andropogon ischaemum) გვხვდება მთელ საქართველოში მთის შუა სარტყლამდე, უფრო მშრალ ადგილებში. აღმოსავლეთ საქართველოში, ისევე როგორც აღმოსავლეთ და სამხრეთ ამიერკავკასიაში, ქმნის მთისწინეთის ზონალურ მცენარეულობას — უროიანს, დასავლეთ საქართველოში გავრცელებულია მთა-ტყის სარტყლის ნატყევარ ადგილებში.
ლიტერატურა
კატეგორია:მარცვლოვანნი
ურო...
ურო... (<ბერძნ. uron — შარდი) — რთული სიტყვის შემადგენელი ნაწილი; მიუთითებს კავშირზე შარდთან, საშარდე ორგანოებთან. მაგ., უროლოგია.
ესპანეთის ნიდერლანდები
ესპანეთის ნიდერლანდები (Países Bajos Españoles; Spaanse Nederlanden; Pays-Bas espagnols, Spanische Niederlande) — ჰაბსბურგების ნიდერლანდების ერთ-ერთი სახელი, რომელსაც მართავდა ჰაბსბურგების ესპანეთის დინასტია 1556 წლიდან 1714 წლამდე. ეს სახელმწიფოთა გაერთიანება მდებარეობდა რომის წმიდა რომის იმპერიის დაქვემდებარებაში მყოფ დაბალი მიწების ტერიტორიაზე და გაერთიანებული იყო ესპანური გვირგვინის ქვეშ. დღესღეობით, ეს რეგიონი მოიცავს ბელგიისა და ლუქსემბურგის თანამედროვე სახელმწიფოების უმეტეს ნაწილს, ასევე ჩრდილოეთ საფრანგეთის ნაწილებს, სამხრეთ ნიდერლანდებს და დასავლეთ გერმანიას. სახელმწიფოს დედაქალაქი იყო ბრიუსელი.
ყოფილი ბურგუნდიის ნიდერლანდების საიმპერატორო ფეოდები მემკვიდრეობით მიიღო ჰაბსბურგის ავსტრიულმა სახლმა ვალიო-ბურგუნდიის გადაშენებული გვარისგან 1482 წელს, უკანასკნელი წარმომადგენლის — მარია ბურგუნდიელის გარდაცვალების შემდეგ. ჩვიდმეტმა პროვინციამ შექმნა ჰაბსბურგის ბირთვი, რომელიც ესპანელ ჰაბსბურგებს გადაეცათ 1556 წელს იმპერატორ კარლ V-ის გატაცების შემდეგ. როდესაც ნიდერლანდების ნაწილი ჩამოშორდა ამ სახელმწიფოს 1581 წელს ავტონომიური ჰოლანდიის რესპუბლიკის ფორმირებისთვის, ტერიტორიის დარჩენილი ნაწილი ესპანეთის მმართველობაში დარჩა ესპანეთის მემკვიდრეობის ომამდე.
ფონი
ფილიპემ, ისევე როგორც მისმა ვაჟმა და მემკვიდრემ კარლ V-მ შეინარჩუნეს „ბურგუნდიის ჰერცოგის“ ტიტული, რაც ხაზს უსვამდა მათ ბურგუნდიულ მემკვიდრეობას, განსაკუთრებით ისტორიულ ნიდერლანდებსა და ბურგუნდიის თავისუფალ ოლქზე საღვთო რომის იმპერიაში. 1795 წლამდე, სანამ ავტრიული ნიერლანდები დამარცხდებოდა საფრანგეთის რესპუბლიკასთან, ჰაბსბურგები ხშირად იყენებდნენ ტერმინს ბურგუნდიას თავიანთ სამემკვიდრო მიწებზე საუბრისას (მაგალითად 1512 წელს დაარსებული საიმპერატორო ბურგუნდიული წრის სახელით). ნიდერლანდების გენერალური გუბერნატორი პასუხს აგებდა დაბალ ქვეყნებში ბურგუნდიის მემკვიდრეობის ადმინისტრაციაზე. კარლ V დაიბადა და გაიზარდა ისტორიულ ნიდერლანდებში და ხშირად იმყოფებოდა ბრიუსელის კუდენბერგის სასახლეში.
1549 წლის პრაგმატული სანქციით, კარლ V-მ ჩვიდმეტი პროვინცია გამოაცხადა ჰაბსბურგების ერთიან და განუყოფელ სამფლობელოდ. 1555 და 1556 წლებში ჰაბსბურგის სახლი გაიყო ავსტრო–გერმანულ და ესპანურ ფილიალებად, კარლის მიერ ბრიუსელზე კონტროლის დაკარგვის შედეგად. ნიდერლანდები დარჩა მის ვაჟს — ფილიპე II-ს, ხოლო მისმა ძმამ, ერცჰერცოგმა ფერდინანდ I-მა ჩაანაცვლა იგი საღვთო რომის იმპერატორის ტახტზე. ჩვიდმეტი პროვინცია, დე იურე ჯერ კიდევ საღვთო რომის იმპერიის ფეოდები, იმ დროიდან დე-ფაქტოდ იმართავდა ჰაბსბურგების ესპანური ხაზის მიერ, როგორც ბურგუნდიული მემკვიდრეობის ნაწილი.
ოთხმოცწლიანი ომი
ფილიპეს მკაცრმა კონტრრეფორმაციულმა ზომებმა გამოიწვია ჰოლანდიის აჯანყება ძირითადად კალვინისტ ჰოლანდიის პროვინციებში, რამაც 1568 წელს გამოიწვია ოთხმოცწლიანი ნიდერლანდების რევოლუცია. 1579 წლის იანვარში ჩრდილოეთის შვიდმა პროვინციამ ჩამოაყალიბა უტრეხტის უნია — პროტესტანტული კავშირი, რომელმაც ჰაბსბურგების ესპანეთის მმართველობისგან დამოუკიდებლობა გამოაცხადა, როგორც გაერთიანებულმა პროვინციების რესპუბლიკამ, 1581 წლის თავისუფლების აქტით. ჰაბსბურგების ესპანურ ხაზს შეეძლო შეენარჩუნებინა კონტროლი მხოლოდ ნაწილობრივ კათოლიკე სამხრეთ ნიდერლანდებზე, რომელიც დასრულდა ანტვერპენის დაცემის შემდეგ 1585 წელს. მარცხნივ|მინი| ჟეტონი [[ერცჰერცოგი|ერცჰერცოგ ალბერტ VII-ის, ავსტრიის ერცჰერცოგის და ისაბელ კლარა ეუხენიას პორტრეტებით. ეს უკანასკნელი დახვრიტეს ანტვერპენში, 1612 წელს.
ავერსი: ალბერტის და იზაბელას პორტრეტი.
რევერსი: არწივის იკავებს ბალანსს.]] 1598 წელს ესპანეთის ნიდერლანდების მმართველობის სადავეები ხელში ფილიპეს ქალიშვილ ისაბელ კლარა ეუხენიას და მის მეუღლეს, ავსტრიის ერცჰერცოგ ალბერტ VII-ს გადაეცათ. წყვილის მმართველობამ საკმაოდ საჭირო მშვიდობას, ეკონომიკურ განვითარებას და სტაბილურობას შეუწყო ხელი, რამაც, თავისმხრივ გამოიწვია ცალკეული სამხრეთ ჰოლანდიური პროვინციების იდენტობის სტიმულაციას და გააძლიერა ჰაბსბურგის სახლის ავტორიტეტი. XVII საუკუნის დასაწყისში ბრიუსელში იყო აყვავებული სასამართლო. „ერცჰერცოგების“ სასამართლოდან წამოვიდნენ არტისტები, მათ შორის, როგორც ცნობილია, პეტერ პაულ რუბენსი. იზაბელასა და ალბერტის მმართველობის პირობებში ესპანეთის ნიდერლანდებს ჰქონდა ფაქტობრივი დამოუკიდებლობა ესპანეთისგან, მაგრამ ყოველთვის არაოფიციალურად რჩებოდა ესპანეთის გავლენის სფეროში. ალბერტის სიკვდილით 1621 წელს ისინი ესპანეთის ოფიციალურ კონტროლს დაუბრუნდნენ, თუმცა უშვილო იზაბელა გუბერნატორად დარჩა 1633 წლამდე.